ทานยาปกติแบบ28เม็ดอยู่วันที่19และมามีไรกับแฟนวันที่20ก็ทานยาคุมฉุกเฉินคู่กันกัวท้องเลยทาน2อย่างพร้อมกันจะตั้งครรภ์ไหมค่ะ
สวัสดีค่ะ หากทานยาคุมกำเนิดมาอย่างถูกต้อง คือทานยาทุกวัน ไม่ได้มีวันที่ลืมทานยา ยาคุมก็จะสามารถช่วยป้องกันการตั้งครรภ์ได้มากกว่า 99% ดังนั้นไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด และจะทำให้ได้รับผลข้างเคียงโดยไม่จำเป็น นอกจากนี้ ยาคุมฉุกเฉินเองอาจไปลดประสิทธิภาพของยาคุมกำเนิดลงได้หากต้องการเพิ่มประสิทธิภาพของการคุมกำเนิด แนะนำให้ใช้ถุงยางอนามัยร่วมไปด้วยค่ะสำหรับยาคุมฉุกเฉินจะใช้กรณีจำเป็นเท่านั้น เช่น ลืมทานยาคุมกำเนิดตั้งแต่ 2 วันขึ้นไป เป็นต้น